**เอกสารหมายเลข 2**

**เกณฑ์การนำเงินสะสมมาใช้ตั้งเป็นงบประมาณรายจ่าย** **(ตามมติสภามหาวิทยาลัยในการประชุม ครั้งที่ 4/2552 วันที่ 27 เมษายน 2552) ดังนี้**

1. เงินสะสมที่หน่วยงานนำมาใช้นั้นควรนำไปใช้เพื่อการลงทุน
2. งบประมาณเพื่อการลงทุน ให้หมายรวมถึง ค่าครุภัณฑ์ ค่าที่ดินและสิ่งก่อสร้าง และให้รวมถึง งบประมาณเพื่อการพัฒนาบุคลากรที่เป็นเฉพาะทุนการศึกษาต่อระดับปริญญาโทและปริญญาเอกของบุคลากรของหน่วยงาน
3. รายการที่นำเงินสะสมมาใช้เพื่อการลงทุน ห้ามโอนย้ายงบประมาณไปใช้สำหรับงบดำเนินการซึ่งงบดำเนินการ หมายถึง งบประมาณที่ไม่ใช่งบลงทุนใน ข้อ 2
4. กำหนดวงเงินสะสมที่หน่วยงานนำมาใช้สำหรับตั้งงบประมาณรายจ่ายเป็น 3 ระดับ คือ

|  |  |  |
| --- | --- | --- |
| **วงเงินสะสม** | **ร้อยละของเงินสะสมที่นำมาเป็นงบประมาณรายจ่าย** | |
| **วงเงินรวม** | **วงเงินที่นำมาใช้เป็นงบดำเนินการ** |
| 1. ต่ำกว่า 50 ล้านบาท | ไม่เกิน 15 | ไม่เกิน 5 |
| 2. ตั้งแต่ 50-300 ล้านบาท | ไม่เกิน 12.5 | ไม่เกิน 4 |
| 3. ตั้งแต่ 300 ล้านบาท ขึ้นไป | ไม่เกิน 10 | ไม่เกิน 3 |

1. กรณีที่นำเงินสะสมมาใช้เกินกว่าเกณฑ์ที่กำหนดไว้ให้ชี้แจงเหตุผลความจำเป็น ขอให้หน่วยงานจัดทำคำชี้แจงประกอบด้วย 1) เหตุผลความจำเป็น และผลลัพธ์ที่ได้จากการนำเงินสะสมมาใช้เกินกว่าเกณฑ์ที่สภามหาวิทยาลัยกำหนด 2) แผนการบริหารเงินสะสมในอนาคต และแนวทางการหารายได้เพิ่มเติมเพื่อชดเชยเงินสะสมที่นำมาใช้อย่างไรเพื่อขออนุมัติจากสภามหาวิทยาลัยเป็นเฉพาะกรณี